9. การควบคุมภายใน

ในการประชุมคณะกรรมการบริษัทครั้งที่ 1/2556 เมื่อวันที่ 19 กุมภาพันธ์ 2556
โดยมีกรรมการตรวจสอบเข้าร่วมประชุมด้วย
คณะกรรมการบริษัทประเมินความเพียงพอของระบบการควบคุมภายในของบริษัทในรอบปี 2555
ซึ่งผู้ตรวจสอบภายในของบริษัท คือ บริษัท สอบบัญชีธรรมนิติ จำกัด
ได้ตรวจประเมินแล้วและมีความเห็นว่า บริษัทมีการปฏิบัติในส่วนของการควบคุมภายในที่สำคัญ
หรือการดำเนินงานและการบริหารจัดการซึ่งมีมิติการควบคุมภายในที่ดี
และมีการบริหารจัดการความเสี่ยงตามควร
ซึ่งหน่วยงานหรือองค์กรยังคงสามารถควบคุมการดำเนินงานหรือการบริหารจัดการความเสี่ยงได้เพียงพอที่จะสามารถให้ความมั่นใจได้ว่าการดำเนินงานจะบรรลุวัตถุประสงค์ของหน่วยงานและ/หรือเป้าหมายขององค์กรได้

1. ด้านองค์กรและสภาพแวดล้อม

บริษัทมีการจัดโครงสร้างอำนาจหน้าที่ของคณะกรรมการ และผู้บริหารและพนักงานไว้อย่างชัดเจน
มีการกำหนดเป้าหมายการดำเนินธุรกิจที่ชัดเจนและวัดผลได้
มีการจัดวางระบบป้องกันการใช้อำนาจหน้าที่ไปในทางมิชอบ
รวมตลอดถึงข้อกำหนดเกี่ยวกับจริยธรรมธุรกิจ จรรยาบรรณพนักงาน ให้แก่คณะกรรมการบริษัท
ฝ่ายบริหารและพนักงานไว้พึงปฏิบัติ ทั้งในกรอบของบริษัท และบริษัทย่อย
เชื่อได้ว่าสามารถป้องกันการนำทรัพย์สินของบริษัทไปใช้โดยมิชอบได้

2. ด้านการบริหารความเสี่ยง

บริษัทมีการบริหารจัดการความเสี่ยงตามลักษณะและประเภทของความเสี่ยงโดยประเมินจากปัจจัยภายใน
ภายนอก เพื่อกำหนดมาตรการป้องกันและบริหารความเสี่ยงให้อยู่ในระดับที่องค์กรยอมรับได้
และไม่ส่งผลกระทบต่อการดำเนินงานของบริษัทเป็นสำคัญ โดยมีการสื่อสารให้ผู้เกี่ยวข้องรับทราบ
ปฏิบัติตามและมีการติดตามผลอยู่เสมอ

3. ด้านการควบคุมการปฏิบัติงานของฝ่ายบริหาร

บริษัทมีการกำหนดระดับอำนาจการอนุมัติและแบ่งแยกหน่วยงานในลักษณะส่งเสริมการประสานงานและถ่วงดุลการใช้อำนาจ
มีการกำหนดขอบเขตอำนาจและวงเงินอนุมัติของฝ่ายบริหารแต่ละระดับไว้เป็นลายลักษณ์อักษร
พร้อมทั้งแบ่งแยกหน้าที่และความรับผิดชอบไว้
มีการกำหนดวิธีการเข้าทำธุรกรรมที่เกี่ยวโยงกันตามประกาศของคณะกรรมการตลาดหลักทรัพย์แห่งประเทศไทยกับบุคคลที่เกี่ยวโยงกันไว้อย่างชัดเจน
คณะกรรมการบริษัทได้รับรายงานและทำการตรวจสอบทบทวนผลการปฏิบัติงานของฝ่ายบริหารเป็นประจำสม่ำเสมอ

4. ด้านระบบสารสนเทศและการสื่อสารข้อมูล

บริษัทจัดให้มีการสื่อสารทั้งภายในและภายนอกองค์กรอย่างมีประสิทธิภาพ
มีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีรับรองทั่วไป มีการนำ Application Software
มาใช้เพื่อเสริมประสิทธิภาพในการวางแผนการใช้ทรัพยากร และการบริหารข้อมูลทางการบัญชี
การเงิน การซื้อ การขาย การบริหารสินค้าคงคลัง และข้อมูลการวางแผนการผลิต
เพื่อให้ได้ข้อมูลที่ถูกต้อง รวดเร็ว มีความแม่นยำ
ซึ่งจะทำให้ฝ่ายบริหารรับรู้ข้อมูลและสามารถตัดสินใจได้อย่างรวดเร็ว
พร้อมทั้งมีมาตรการเพื่อความปลอดภัยของระบบสารสนเทศ
โดยได้วางมาตรการป้องกันความเสี่ยงที่อาจจะเกิดขึ้นจากระบบสารสนเทศด้วยเช่นกัน

ในการประชุมคณะกรรมการและผู้ถือหุ้น
บริษัทมีการจัดส่งจดหมายเชิญประชุมพร้อมทั้งข้อมูลประกอบที่เพียงพอต่อการตัดสินใจ
ตามระยะเวลาที่กฎหมายกำหนด พร้อมทั้งมีการบันทึกรายงานการประชุมที่มีสาระสำคัญครบถ้วน
และบันทึกความเห็นของกรรมการและผู้ถือหุ้นในเรื่องที่พิจารณาไว้เป็นมติของวาระการประชุมโดยรวม
หากมีข้อซักถามหรือความเห็นไม่ตรงกันจะบันทึกไว้ในรายงานการประชุม

5. ด้านระบบการติดตาม

บริษัทมีการกำหนดเป้าหมายการดำเนินงานและเปรียบเทียบผลการดำเนินงานให้เป็นไปตามเป้าหมาย
หากมีความแตกต่างจะดำเนินการแก้ไขหรือปรับเปลี่ยนแผนการดำเนินงานให้ทันเวลาและเหมะสมกับสถานการณ์
อีกทั้งมีการตรวจสอบการปฏิบัติงานตามระบบควบคุมภายในที่วางไว้อย่างสม่ำเสมอโดยหน่วยงานตรวจสอบภายใน
และกำหนดให้มีการรายงานผลการตรวจสอบตรงต่อคณะกรรมการตรวจสอบ
หากพบข้อบกพร่องที่มีนัยสำคัญคณะกรรมการตรวจสอบต้องรายงานต่อคณะกรรมการบริษัท
เพื่อพิจารณาสั่งการแก้ไขภายในระยะเวลาอันควร

จากการประเมินระบบการควบคุมภายในของบริษัทในด้านต่าง ๆ 5 ส่วนดังกล่าวข้างต้น
คณะกรรมการเห็นว่า บริษัทมีระบบการควบคุมภายในที่มีความเหมาะสมและเพียงพอแล้ว
และคณะกรรมการบริษัทตระหนักดีว่า ระบบการควบคุมภายในใด ๆ
ก็ตามอาจจะไม่สามารถรับประกันได้ทั้งหมดต่อความเสียหายอันเกิดจากความผิดพลาดที่เป็นสาระสำคัญแต่ก็สามารถป้องกันหรือรับประกันได้
ในระดับที่สมเหตุสมผล

รายงานคณะกรรมการตรวจสอบ

  คณะกรรมการตรวจสอบบริษัท สหโคเจน (ชลบุรี) จำกัด (มหาชน) ประกอบด้วย

1) นายนพพร พงษ์เวช ประธานกรรมการตรวจสอบ

2) พลตำรวจเอก สมชาย ประภัสภักดี กรรมการตรวจสอบ

3) นายอมร อัศวานันท์ กรรมการตรวจสอบ

4) นายสุรงค์ องค์โฆษิต กรรมการตรวจสอบ

บริษัทได้มอบหมายให้บริษัท สอบบัญชีธรรมนิติ จำกัด ปฏิบัติหน้าที่ตรวจสอบภายในและให้ครอบคลุมทุก
ขบวนการดำเนินงานของบริษัทและบริษัทย่อย
ตามแผนงานการตรวจสอบประจำปีที่ผ่านความเห็นชอบจากคณะกรรมการตรวจสอบและคณะกรรมการบริษัท
ซึ่งแผนการตรวจสอบได้ครอบคลุมทุกขั้นตอนการปฏิบัติงานของบริษัท พร้อมกับ การสอบทาน
ความเสี่ยงอย่างมีนัยสำคัญ ทั้งนี้ ยังให้ครอบคลุมถึงการตรวจสอบโครงการผลิตพลังงานจากชีวมวล
ได้เปิดดำเนินการอย่า งเต็มรูปแบบแล้ว โดยเน้นสอบทานในด้านการปฏิบัติการ
ซึ่งมีความแตกต่างจากการผลิตพลังงานที่ใช้ก๊าซธรรมชาติเป็นเชื้อเพลิง
โดยผลการตรวจสอบได้นำมาสอบทานร่วมกับฝ่ายจัดการ
และแนวทางการแก้ไขปรับปรุงพร้อมกับกำหนดการแล้วเสร็จได้
ถูกกำหนดขึ้นเพื่อให้สามารถติดตามได้อย่างครบถ้วนเหมาะสม

ในรอบปี 2555 คณะกรรมการตรวจสอบจัดให้มีการประชุมรวมจำนวน 4 ครั้ง
ร่วมกับผู้ตรวจสอบภายใน โดยใน
การสอบทานการตรวจสอบจะมีการให้คะแนนถัวเฉลี่ยถ่วงน้ำหนักของแต่ละส่วนงานที่ตรวจสอบ
ซึ่งผลคะแนนโดย ส่วนใหญ่อยู่ในระดับขั้นที่สูงกว่าระดับยอมรับได้
อีกทั้งฝ่ายจัดการยังได้ให้ความร่วมมือเป็นอย่างดีกับผู้ตรวจสอบภายใน
ซึ่งไม่เพียงแต่จะรีบดำเนินการปรับปรุงแก้ไขอย่างทันท่วงที
ยังทำงานร่วมกันเพื่อกำหนดระบบควบคุมการปฏิบัติการผลิตในส่วนพื้นที่ใหม่ที่ลำพูนอีกด้วย

คณะกรรมการตรวจสอบยังได้สอบทานงบการเงินรวมรายไตรมาส ที่จัดทำโดยผู้สอบบัญชีอิสระ
เพื่อให้มั่นใจว่า
การจัดทำงบการเงินเป็นไปตามระเบียบและข้อกำหนดของตลาดหลักทรัพย์แห่งประเทศไทยและคณะกรรมการกำกับหลักทรัพย์และตลาดหลักทรัพย์
ก่อนที่จะนำเสนอให้คณะกรรมการบริษัทให้ความเห็นชอบ

จากการสอบทานรายการระหว่างกัน ไม่มีรายการเกี่ยวโยงเกิดขึ้นใหม่
และรายการเกี่ยวโยงที่มีอยู่เดิมนั้น ได้มีการ
ทวนสอบอย่างเหมาะสมและพบว่าเป็นรายการเกี่ยวโยงกันตามเงื่อนไขการค้าปกติ
ซึ่งผ่านความเห็นชอบจากคณะกรรมการบริษัทไปก่อนหน้านี้แล้ว
อีกทั้งยังเอื้อประโยชน์ต่อการดำเนินงานของบริษัท
การบริหารจัดการความเสี่ยงได้ถูกกำหนดไว้ในแผนงานการตรวจสอบ
โดยมีขั้นตอนการดำเนินการอย่างเหมาะสมเพียงพอ เพื่อป้องกัน และ/หรือ
ลดความเสี่ยงเหล่านั้นได้ นอกจากนี้ ยังไม่ปรากฎว่ามีคดีความใด และ/หรือ การฟ้องร้องดำเนินคดี
หรือคดีคงค้างใดต่อบริษัทในรอบปีที่ผ่านมา

คณะกรรมการตรวจสอบได้สอบทานความมีอิสระของผู้ตรวจสอบบัญชี และพบว่าครบถ้วนสมบูรณ์
ไม่มีความขัดแย้งทางผลประโยชน์แต่อย่างใด
คณะกรรมการตรวจสอบจึงได้เสนอให้ดณะกรรมการบริษัทนำเสนอต่อผู้ถือหุ้นเพื่อแต่งตั้ง
ผู้ตรวจสอบบัญชีอิสระที่ดำเนินการในปัจจุบัน เป็นผู้ตรวจสอบบัญชีประจำปี 2556 อีกวาระหนึ่ง

  นายนพพร พงษ์เวช

  ประธานคณะกรรมการตรวจสอบ